Rusia dhe përhapja e armëve bërthamore
Disa ekspertë shtrojnë pyetjen nëse manovrat e Rusisë në Ukrainë mund të minojnë përpjekjet për të ndaluar përhapjen e këtyre armëve
Ukraina e dorëzoi arsenalin e saj bërthamor ish sovjetik tek Rusia në vitet 1990, në shkëmbim të premtimit që Kremlini do të respektonte sovranitetin e saj. Tani, siç njofton korrespondenti i Zërit të Amerikës Kent Klein, disa ekspertë po pyesin nëse manovrat e Rusisë në Ukrainë mund të minojnë përpjekjet për të ndaluar përhapjen e armëve bërthamore. Sipas ministrit të Jashtëm francez Laurent Fabius, pushtimi rus i Krimesë shkel premtimin për të respektuar pavarësinë politike të Ukrainës. Duke u takuar me homologun e tij brazilian, zoti Fabius tha se vendet me armë bërthamore mund të mos duan t’i dorëzojnë ato, ndërsa ato që nuk kanë, mund t’i kërkojnë për të mbrojtur territoret e tyre. Shumë analistë si James Goldgeier, Dekan i Fakultetit për Shërbimin Ndërkombëtar, në Universitetin Amerikan në Uashington, besojnë se Rusia shkeli Memorandumin e Budapestit të vitit 1994. thotë Goldgeier. Kjo, thotë ai, mund të ketë efekte të frikshme për mospërhapjen e armëve bërthamore. Daryl Kimball, i cili drejton Shoqatën për Kontrollin e Armëve thotë se Budapesti nuk ishte një angazhim i perëndimit për të mbrojtur sovranitetin e Ukrainës me forcë. Megjithatë, thotë ai veprimet e Rusisë mund të nënkuptojnë probleme. thotë Kimball. P-5 janë pesë anëtarët e përhershëm të Këshillit të Sigurimit të Kombeve të Bashkuara. Megjithatë, Ukraina nuk donte t’i mbante armët e saj bërthamore, sipas John Haines, me Institutin Kërkimor për Politikat e Jashtme, i cili foli me Zërin e Amerikës përmes Skype-it nga Filadelfia. Haines Daryl Kimball thotë se vendet që mund të heqin dorë nga armët bërthamore do ta bazojnë vendimin e tyre edhe në faktorë të tjerë: Zoti Kimball thotë se efektet që lëvizjet e Rusisë kundër Ukrainës do të kenë në përpjekjet për mospërhapjen e armëve bërthamore mbeten për t’u parë.